Oliver!

***Oliver!*** je britanski filmski mjuzikl snimljen 1968. u režiji Carola Reeda. Predstavlja adaptaciju istoimenog kazališnog mjuzikla Lionela Barta, koji se, pak, temeljio na Dickensovom romanu *[[Oliver Twist]]*. Radnja je smještena u London 19. vijeka i prati nastojanja siromašnog dječaka Olivera Twista (čiji lik tumači Mark Lester) da preživi na njegovim ulicama. Slično kao i kazališni predložak, film je doživio veliki komercijalni uspjeh, a mnoge pjesme su postale hitovi. Stekao je i naklonost kritike, a također je osvojio Oscar za najbolji film, postavši posljednjim filmom s G-rejtingom kome je to uspjelo, odnosno posljednjim mjuziklom prije ''Chicaga'' 2002.

## Radnja

Bazirano na romanu Charlesa Dickensa **Oliver Twist**, ovaj glamurozni mjuzikl fokusiran je na mladog Olivera (Mark Lester), siročeta koje je razbjesnilo osoblje sirotišta tražeći samo drugu zdjelu čorbe i potom biva prodat poslovnom preduzimaču g. Sowerberry kao pripravnik. On bježi zbog batinanja i onda upoznaje šarmantnog varalicu Artful Dodger (Jack Wild). Dodger je dio bande dječaka koja se bavi džeparenjem predvođena od Fagina (Ron Moody). On preuzima mladog Olivera kao novog pripravnika u džeparenju. Oliver biva uhapšen zbog džeparenja bogatog g. Brownlow, koji se ustvari zainteresovao za njega i dovodi ga svojoj kući. Bill Sikes (Oliver Reed), ubica i lopov koji radi sa Faginom, kidnapuje Olivera kako bi ga spriječio da oda detalje o njihovoj organizaciji. Bill ubija svoju djevojku Nancy, nakon što je ona pokušala da pomogne Oliveru da pobjegne. Ali i Bill je ubijen i Oliver se vraća gospodinu Brownlowu, za kojeg se ispostavlja da je to ustvari njegov ujak.

## Uloge
* Ron Moody ... Fagin
* Mark Lester ... Oliver
* Shani Wallis ... Nancy
* Oliver Reed ... Bill Sikes
* Jack Wild ... Artful Dodger
* Harry Secombe ... Mr. Bumble
* Peggy Mount ... Mrs. Bumble
* Leonard Rossiter ... Mr. Sowerberry
* Hylda Baker ... Mrs. Sowerberry
* Joseph O'Conor ... Mr. Brownlow
* Sheila White ... Bet
* Megs Jenkins ... Mrs. Bedwin
* Hugh Griffith ... Magistrat
* Kenneth Cranham ... Noah Claypole
* Wensley Pithey ... Dr. Grimwig

## Nagrade
* Oskar za najbolji film
* Oskar za najboljeg režisera
* Oskar za najbolji zvuk
* Oskar za najbolju originalnu muziku
* Oskar za najbolju scenografiju

## Zanimljivosti
* Povodom izlaska ovog filma, izdavačka kuća Random House objavila je slikovnicu za mlađe naraštaje, ilustrujući scene iz filma. 
* Pojavile su se rane glasine povodom dodjeljivanja uloga Richardu Burtonu i Elizabeth Taylor kao Bill i Nancy, i Laurence Harvey ili Peter Sellers kao Fagin; Jack Wild je igrao ulogu jednog od Faginovih dječaka u londonkoj produkciji, ali je sad bio dovoljno odrastao da igra ulogu Artful Dodgera. Shani Wallis je konačno osvojila ulogu Nancy skoro godinu dana poslije prve audicije.
* "Dječak na prodaju" scena, je bila snimljena u julu iako je zahtijevala snježno okruženje; vrijeme je trebalo biti oblačno ali je nestabilna klima u Londonu pogodovala snimanju. Pahuljice su pravljene od stiropora, soli i pire kormpira.
* Iznenađujuće, kompozitor ovog visoko cijenjenog mjuzikla, Lionel Bart, nije znao uopšte čitati note. Tokom njegovih ranijih dana u teatru, on bi pjevao melodije učenom pijanisti koji bi onda bilježio muzičke note i orkestrirao ih. 
* Oko 5.000 dječaka se prijavilo na audiciju za naslovnu ulogu prije nego što je Marku Lesteru dodijeljena uloga.

## Vanjske veze
* 
* 
*